Document ID: 32005R1857

UREDBA KOMISIJE (ES) št. 1857/2005
z dne 14. novembra 2005
o spremembi Uredbe (ES) št. 1864/2004 o odprtju in zagotavljanju upravljanja tarifnih kvot za konzervirane gobe, uvožene iz tretjih držav
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo (1) in zlasti člena 15(1) Uredbe,
ob upoštevanju naslednjega:
(1)
Uredba Komisije (ES) št. 1864/2004 (2) odpira tarifne kvote za uvoz konzerviranih gob vrste Agaricus v Skupnost.
(2)
Zaradi sklenitve dodatnih protokolov k Evropskim sporazumom z Bolgarijo in Romunijo, ki so bili odobreni s sklepoma Sveta in Komisije 2005/430/ES, Euratom (3) in 2005/431/ES, Euratom (4), je treba stopnje dajatev za izdelke s poreklom iz Romunije in tarifne kvote za izdelke s poreklom iz Bolgarije, ki so določene v Uredbi (ES) št. 1864/2004, spremeniti.
(3)
Dodatni protokoli k Evropskim sporazumom z Bolgarijo in Romunijo, ki so bili odobreni s sklepoma Sveta in Komisije 2005/430/ES, Euratom in 2005/431/ES, Euratom, so začeli veljati 1. avgusta 2005. To uredbo je zato treba uporabljati od tega datuma.
(4)
Uredbo (ES) št. 1864/2004 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo -
SPREJELA NASLEDNJO UREDBO:
Člen 1
Uredba (ES) št. 1864/2004 se spremeni:
1.
V členu 1(2) se drugi pododstavek nadomesti z:
„Vendar pa za izdelke s poreklom iz Romunije (naročilo št. 09.4726) in Bolgarije (naročilo št. 09.4725) dajatve ne veljajo.“
2.
Priloga I se nadomesti z:
„PRILOGA I
Obseg in obdobje veljavnosti tarifnih kvot iz člena 1(1) v tonah (odcejena neto teža)
Država porekla
1. januar do 31. december vsako leto
Bolgarija
2 887,5 (5)
Romunija
500
Kitajska
23 750
Druge države
3 290
Člen 2
Ta uredba začne veljati na dan objave v Uradnem listu Evropske unije.
Uporablja se od 1. avgusta 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. novembra 2005

Labels: 17
3
6
18
15